Den Vest-Sjællandske Avis, 1839-07-12
Indenlandske Efterretninger. Kjøbenhavn. Af den Berl. Tidendes "Oversigt over Kjøbenhavns Handel i Juni Maaned erfares, at Skibsfarten, især paa Udlandet, har været mere levende i Juni end i Mai Maaned. Antallet af de fra Udlandet ankomne Skibe, med Undtagelse af Dampskibe og 12 Skibe, som ved Forbiseiling paa Rheden have losset endeel Gods, var 201. Antallet af de fra de Danske Provindser ankomne Fartøier (af alle Slags) var 370, og fra Hertugdømmerne 67, Alt 437. Antallet af de til de Danske Provindser, Hertugdømmerne og de nordlige Bilande afgaaende Fartøier udgjorde 353 og af de til Udlandet udgaaende Skibe 132. Af Artiklens øvrige Jndhold meddele vi, som sædvanligt, hvad Forfatteren siger om Kornvarer: Tilførselen fra Jndlandet var kun 36000 Tdr. og fra Udlandet 14500 Tdr., i Alt om tren 50000 Tdr., altsaa 34000 Tdr. mindre end i Mai Maaned; af det tilførte Qvantum bestod næsten det Halve i Rug. Af Hvede havde vi ogsaa i Juni Maaned kun en ringe Tilførsel, omtrent 11000 Tdr.; men uagtet denne ringe Tilførsel og vort ubetydelige Forraad er Prisen dog dalet. Man kan nu kjøbe Hvede af god Qvalitet til 8 a 7 1/2 Rbd. og den saakaldte Brændeviins=Hvede meget billigere. - Næsten al den os tilførte Rug fra Østersøiske Havne er meer eller mindre varm og maa paa Grund heraf tages paa Lager. For god, sund Østersøisk Rug blev i Juni betalt 7 Mk. a 6 Mk. 12 s. Hamb. Bc. pr. Td. Dansk Rug af fortrinlig Qvalitet betaltes med 29 a 28 Rbmk. og den af ringe Qvalitet, med nogle Mark mindre pr. Tønde. Afsætningen har ikke været stor, og vort Forraad forøges ved daglig Tilførsel fra Østersøiske Havne. - Tilførselen af Byg var kun ringe. Denne Kornart vedbliver at være søgt i Udlandet og holde sig i Priis. Vort Forraad i Provindserne kan ikke være stort, paa Grund af den betydelige Udskibning derfra baade til England og Norge. Prisen i Juni var 25 Mk. 8 s.a 26 Rbmk. pr. Tde. - Havre var mere søgt og flere Partier bleve kjøbte til Udlandet; Prisen var for Svensk Havre, hvoraf flere Partier bleve solgte, 1 Mk. 4 s. Hamb. Bc. pr. Tde, og for gammel Østersøisk Havre har man endog betalt henved 3 Rbd. pr. Tde. - Udførselen af Kornvarer til fremmede Steder var kun 12000 Tdr., foruden 550000 Pd. Hvedemeel, 500000 Pd. Hvedebrød og et Partie Rugmeel. Udførselen af Meel har i de første 6 Maaneder af dette Aar været omtrent 14000 Tdr. (circa 2 1/2 Million Pd.), men i forrige Aar var den i samme Tidsrum det Dobbelte; det samme er Tilfældet med Brød, hvoraf der i det første Halvaar af 1838 blev udført 1,600000 Pd., medens der iaar kun er udført 800000 Pd. - Fra Landet lyde Efterretningerne om Sæden tilfredsstillende; ogsaa fra England og Norge hedder det, at de fleste Kornarter staae godt, og at man venter en god Høst. Jmidlertid have Udsigterne til en god Høst af Hvede og den store Tilførsel deraf til England ikke havt synderlig Jndflydelse paa Priserne der, ja med den sidste Post er Hvede endog steget noget. Grunden maa man søge i det ringe Forraad af denne Kornart i England, og, skjøndt Møllerne ikke kjøbe meer end netop det Nødvendige, er Behovet dog stort, og den allermindste ufordeelagtige Omstændighed indvirker strax paa Prisen; desuden skal Sommersæden ikke staae meget godt i England. - Med Hensyn til vort Forraad af Kornvarer her i Staden, da er det ikke synderlig stort, og af Hvede og Byg er der intet. Sammenligne vi Tilførselen i det forløbne Halvaar med den i de første 6 Maaneder af f. A., da er den iaar kun omtremt 20000 Tdr. større; den udgjorde nemlig ifjor 300000 Tdr. og iaar 320000 Tdr. Af Hvede var Tilførselen især ringe og ikke tilstrækkelig til Stadens eget Behov; dog maa det her bemærkes, at Brændeviinsbrænderne iaar, paa Grund af de høie Priser paa Hvede, ogsaa have brændt af andre Kornarter.